รายการระหว่างกัน 

ในปี 2543 มีรายการระหว่างกันเกิดขึ้นกับบริษัท ดาต้าเจม จำกัด บริษัท เอ็น.เอส.บี จำกัด และบริษัท ตรงสิน จำกัด ดังมีรายละเอียดดังนี้

11.1 บริษัท ดาต้าเจม จำกัด

11.1.1 รายละเอียดเกี่ยวกับรายการระหว่างกัน

ชื่อบุคคลที่มีผลประโยชน์ร่วมกัน : บริษัท ดาต้าเจม จำกัด

ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่และผู้บริหารบริษัทฯ ถือหุ้นเกินร้อยละ 10

ประเภทธุรกิจ : พัฒนาและให้บริการในเรื่องเกี่ยวกับระบบคอมพิวเตอร์

ผู้ถือหุ้นรายใหญ่ (% การถือหุ้น) : บริษัท พกกิม จำกัด 40.62%

นายสมบุญ ฟูศรีบุญ 16.67%

นายพุทธพร มนัสมงคล 15.00%

(5) กรรมการ : นายธานี เจริญชัยพงศ์

นายสมบุญ ฟูศรีบุญ

นางสาวสุมาลี เจริญชัยพงศ์

นายพุทธพร มนัสมงคล

นางสาวรัตนา เจริญชัยพงศ์

นางสาวศรีรัตนา เจริญชัยพงศ์

นางกาญจนา เชิญรุ่งโรจน์

(6) รายการระหว่างกันระหว่างบริษัทฯ กับ บริษัท ดาต้าเจม จำกัด มีลักษณะและมูลค่า ในปี
2543 และ 2542 ดังแสดงในหมายเหตุประกอบงบการเงิน บมจ. นำสินประกันภัย
สำหรับปีบัญชีสิ้นสุดวันที่ 31 ธันวาคม 2543

2.  ความจำเป็นของรายการระหว่างกัน

สาเหตุที่บริษัทฯได้ทำรายการระหว่างกันดังกล่าวข้างต้นกับบริษัท ดาต้าเจม จำกัด เนื่องจากบริษัท
ดาต้าเจม จำกัด เป็น Dealer จึงสามารถซื้อคอมพิวเตอร์และอุปกรณ์โดยได้รับส่วนลด
บริษัทฯจึงมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์ ทำให้บริษัทฯ
สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาดหรือราคายุติธรรม

3.  ขั้นตอนในการอนุมัติรายการระหว่างกัน

คณะกรรมการบริษัทฯ เป็นผู้พิจารณาอนุมัติรายการระหว่างกันที่เกิดขึ้นในปี 2543 ซึ่งคิดเป็นมูลค่าทั้งสิ้น 1,385,315.80 บาท โดยคณะกรรมการในการประชุมครั้งที่ 3/2543 วันที่ 24 กรกฎาคม 2543 ได้อนุมัติเงินงบประมาณสำหรับรายการระหว่างกันไปแล้ว แต่เนื่องจากรายการระหว่างกันที่เกิดขึ้นจริงในปี 2543 มีจำนวนสูงกว่างบประมาณเนื่องจากความจำเป็นทางธุรกิจ คณะกรรมการในการประชุมครั้งที่ 9/2543-2544 วันที่ 29 มกราคม 2544 จึงได้มีมติอีกครั้งหนึ่ง ให้รับรองรายการระหว่างกันระหว่างบริษัทฯ กับบริษัทดาต้าเจม จำกัด ที่เกิดขึ้นทั้งสิ้นในปี 2543

กรรมการอิสระซึ่งเข้าร่วมประชุมอนุมัติในที่ประชุมคณะกรรมการบริษัทฯ
มิได้แสดงความเห็นคัดค้านรายการระหว่างกันแต่ประการใด

11.1.4 นโยบายการทำรายการระหว่างกันและแนวโน้มในอนาคต

ดังได้กล่าวแล้วว่าบริษัท ดาต้าเจม จำกัด เป็น Dealer
สามารถซื้อคอมพิวเตอร์และอุปกรณ์โดยได้รับส่วนลด บริษัทฯจึงมอบหมายให้บริษัท ดาต้าเจม จำกัด
เป็นผู้จัดหาคอมพิวเตอร์และอุปกรณ์ เพื่อ
สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาด ซึ่งบริษัทฯ จะมอบหมายให้บริษัท
ดาต้าเจม จำกัด เป็นผู้จัดหาคอมพิวเตอร์และอุปกรณ์
หากยังสามารถที่จะจัดหาคอมพิวเตอร์และอุปกรณ์ มาให้แก่บริษัทฯในราคาที่ต่ำกว่าราคาตลาด
โดยคณะกรรมการบริษัทฯ จะเป็นผู้พิจารณาให้ความเห็นชอบต่อการทำรายการระหว่างกัน

11.2 บริษัท เอ็น.เอส.บี. จำกัด

11.2.1 รายละเอียดรายการระหว่างกัน

(1) ชื่อบุคคลที่มีผลประโยชน์ร่วมกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+--------------------------------+-------------------------------+-----+
| ผู้ถือหุ้นรายใหญ่ (% การถือหุ้น) :      | บริษัท เอ็น.เอส.อัลลายแอนซ์ จำกัด   | %   |
|                                | 62.50                         |     |
|                                |                               | %   |
|                                | บริษัท พกกิม จำกัด 37.50          |     |
+--------------------------------+-------------------------------+-----+
| กรรมการ :                      | นายกำพล เตชะหรูวิจิตร            |     |
|                                |                               |     |
|                                | นายธานี เจริญชัยพงศ์              |     |
|                                |                               |     |
|                                | นายสมบุญ ฟูศรีบุญ                 |     |
|                                |                               |     |
|                                | นายไพรัช เจริญชัยพงศ์             |     |
|                                |                               |     |
|                                | นางสาววิภา เจริญชัยพงศ์           |     |
|                                |                               |     |
|                                | นายยงยุทธ ผู้สันติ                 |     |
|                                |                               |     |
|                                | นายธีรยุทธ วงศ์แสงนาค            |     |
|                                |                               |     |
|                                | นางสาวสุมาลี เจริญชัยพงศ์          |     |
|                                |                               |     |
|                                | นายกาญจนา เชิญรุ่งโรจน์           |     |
|                                |                               |     |
|                                | นางสาวรัตนา เจริญชัยพงศ์          |     |
+--------------------------------+-------------------------------+-----+

รายการระหว่างกันที่ระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2543 และ 2542 ดังแสดงในในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2543

11.2.2 ความจำเป็นของรายการระหว่างกัน

บริษัทฯได้ทำรายการระหว่างกันดังกล่าวข้างต้นกับบริษัท เอ็น.เอส.บี. จำกัด เพราะว่า เมื่อวันที่
15 เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับอนุญาตจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด
    มีสิทธิใช้ประโยชน์และให้เช่าพื้นที่อาคารโดยมีกำหนดระยะเวลาทั้งสิ้น 20 ปี นับแต่วันที่ 1
    ธันวาคม พ.ศ. 2537 ถึงวันที่ 30 พฤศจิกายน พ.ศ. 2557
    โดยมีสิทธิเก็บค่าเช่าหรือค่าตอบแทนใดๆ ได้เอง แต่เมื่อครบกำหนดอายุดังกล่าวแล้วบริษัท
    เอ็น.เอส.บี. จำกัด จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตารางเมตรของอาคารนำสินประกันภัย รวมเนื้อที่ 6,333 ตารางเมตร
    โดยไม่ต้องเสียค่าเช่า แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 1,245.30 ตารางเมตร
(รายละเอียดของเงื่อนไขในสัญญาเช่าอยู่ในข้อ 5.3 ในส่วนที่เกี่ยวข้องกับ อาคารนำสินประกันภัย
ที่ตั้งอยู่ที่ 767 ถ. กรุงเทพ-นนทบุรี แขวงบางซื่อ เขตบางซื่อ กรุงเทพ)

11.2.3 ขั้นตอนในการอนุมัติรายการระหว่างกัน

ในปี 2543 สัญญาเช่าพื้นที่อาคาร 628 ตารางเมตร และ 536.3 ตารางเมตร ได้สิ้นสุดลงในวันที่
31 มกราคม 2543 และวันที่ 30 เมษายน 2543 ตามลำดับ คณะกรรมการบริษัทจึงได้ประชุมครั้งที่
3/2543 วันที่ 24 กรกฎาคม 2543 อนุมัติให้ต่อสัญญาการเช่าพื้นที่ดังกล่าว
ทั้งนี้การเช่าพื้นที่เพิ่มเติมนั้นได้ทำสัญญาเป็นหนังสือมีอายุ 3 ปี

กรรมการอิสระซึ่งเข้าร่วมประชุมอนุมัติในที่ประชุมคณะกรรมการบริษัทฯ
มิได้แสดงความเห็นคัดค้านแต่ประการใด

4.  นโยบายการทำรายการระหว่างกันและแนวโน้มในอนาคต

บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาว ที่ทำไว้กับบริษัท เอ็น.เอส.บี
จำกัด ซึ่งเมื่อมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะทำสัญญาเช่าและบริการเป็นลายลักษณ์อักษรในราคาตลาดที่ตกลงกัน
และจะต้องได้รับการอนุมัติจากคณะกรรมการบริษัทฯ

11.3 บริษัท ตรงสิน จำกัด

รายละเอียดเกี่ยวกับรายการระหว่างกัน

(1) ชื่อบุคคลที่มีผลประโยชน์ร่วมกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน ร้อยละ 10

ประเภทธุรกิจ : นายหน้าประกันภัย

ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) กรรมการ : นายวิฑูรย์ เจริญชัยพงศ์

นางลักษณา ฟูศรีบุญ

นางสาวศรีรัตนา เจริญชัยพงศ์

(6) รายการระหว่างกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี 2543
    และ 2542 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2543

    2.  ความจำเป็นของรายการระหว่างกัน

สาเหตุที่บริษัทฯได้ทำธุรกรรมกับ บริษัท ตรงสิน จำกัด เนื่องจาก บริษัท ตรงสิน จำกัด
ทำหน้าที่เป็นนายหน้าติดต่อกับตัวแทนต่างๆ รวมถึงตัวแทนของบริษัทฯมาแต่เดิม
ทำให้มีความคุ้นเคยและมีความสัมพันธ์อันดีกับนายหน้าของบริษัทฯ มาเป็นเวลานาน
ตัวแทนของบริษัทฯ นิยมติดต่อกับบริษัท ตรงสิน จำกัด

3.  ขั้นตอนในการอนุมัติรายการระหว่างกัน

บริษัทฯ เปิดโอกาสให้นายหน้าทุกรายทำธุรกิจกับบริษัทฯ เสมอภาคกัน
ส่วนปริมาณธุรกิจที่นายหน้าแต่ละรายส่งให้บริษัทฯ
ขึ้นกับว่านายหน้าแต่ละรายจะได้รับงานจากตัวแทนมากน้อยเพียงใด ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปรกติ

4.  นโยบายการทำรายการระหว่างกันและแนวโน้มในอนาคต

บริษัทฯ เปิดโอกาสให้นายหน้าทุกรายรวมถึง บริษัท ตรงสิน จำกัด มาทำธุรกิจกับบริษัทฯ
และบริษัทฯ เองก็ทำธุรกิจกับบริษัท ตรงสิน จำกัด มาช้านาน จึงจะยังติดต่อธุรกิจกับบริษัท ตรงสิน
จำกัด ต่อไป อนึ่ง อัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น และไม่เกินอัตราที่กำหนดโดยกรมประกันภัย

ความเห็นคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการระหว่างกัน

ข้าพเจ้า นายสันต์ โชติพฤกษ์ นายเปรมจิต วิเศษแพทยา และ นายยงยุทธ ผู้สันติ
คณะกรรมการตรวจสอบของ บริษัท นำสินประกันภัย จำกัด (มหาชน)
ได้ตรวจสอบรายการระหว่างกันระหว่างบริษัทฯกับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี
2543 (แบบ 56-1) และรายงานประจำปี 2543 (56-2)
แล้วมีความเห็นว่ารายการระหว่างกันข้างต้นนี้ เป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม
หรือค่าตอบแทนตามราคาตลาดทั่วไป